रानी में 10 करोड़ की लागत से बनेगा आईटीआई
रानीउपखंड मुख्यालय पर 15 बीघा भूमि में 10 करोड़ की लागत से औद्योगिक प्रशिक्षण संस्थान का निर्माण होगा। इस आईटीआई में जिले की सर्वाधिक ट्रेड होगी। निर्माण के बाद 8 ट्रेड में 346 विद्यार्थियों को इस आई.टी.आई.केंद्र में प्रवेश दिया जाएगा।
प्राप्त जानकारी के अनुसार मुख्यमंत्री द्वारा बजट घोषणा में रानी रोहट में राजकीय आई.टी.आई.केंद्र खोलने की गई थी, जिसके कारण रानी नगर के भीमराम अंबेड़कर आवासीय छात्रावास के पास 15 बीघा भूमि का चिन्हीकरण कर उसका खाका सार्वजनिक निर्माण द्वारा तैयार किया गया। इस आई.टी.आई.केंद्र में फिटर, इलेक्ट्रीशयन, टर्नर, मैकेनिक एयर कंडीशनर प्लांट, मैकेनिक डीजल इंजन, कम्प्यूटर आॅपरेटर एंड प्रोग्रामिंग असिसटेंट, टेक्निशियल पाॅवर इलेक्ट्रोनिक सिस्टम, ड्राफ्टमैन सिविल में प्रत्येक में दो यूनिट संचालित करने का प्रावधान रखा गया है। उपखंड मुख्यालय पर खुल रहे आई.टी.आई.केंद्र पर जिले में संचालित हो रही पांच आई.टी.आई. केंद्रों में से सर्वाधिक ट्रेड रानी में स्वीकृत किए गए हैं। सहायक अभियंता धर्मवीर राजपुरोहित ने बताया कि आई.टी.आई. केंद्र का निर्माण 15 बीघा भूमि पर 9 करोड़ 97 लाख रुपए की राशि से सरकारी नियमों के अनुसार निर्माण करवाया जाएगा। भवन का अतिआधुनिक तरीके निर्माण करवाया जाएगा। सहायक निदेशक डाॅक्टर जगदीशप्रसाद ने बताया कि जिले में संचालित हो रही आई.टी.आई.केंद्रों में रानी आई.टी.आई. केंद्र बड़ा है। यहां सर्वाधिक ट्रेड स्वीकृत होने के कारण अधिक से अधिक छात्रों को इसका लाभ मिलेगा।
रानी नगरपालिका अध्यक्ष घीसुलाल चौधरी ने बताया कि रानी में आई.टी.आई.केंद्र खुलने से छात्रों को लाभ होगा।
आईटीआई में यह ट्रेड खुलेंगे
इसआई.टी.आई.केंद्र में फिटर, इलेक्ट्रीशन, टर्नर, मैकेनिक एयर कंडीशन प्लांट, मैकेनिक डीजल इंजन, कम्प्यूटर आॅपरेटर एंड प्रोग्रामिग एसिसटेंट, टेक्निकल पाॅवर इलेक्ट्रोनिक सिस्टम, ड्राफ्टमैन सिविल में प्रत्येक में दो यूनिट संचालित करने का प्रावधान रखा गया है।
अच्छी खबर
hin_Deva hin_Deva hin_Deva hin_Deva hin_Deva hin_Deva bho_Deva